ખડેપગે રાયફલ સાથે તૈનાત આશીષને પૂછતાં તેમણે ગુજરાત પ્રથમવાર આવવાનું થયું છે તેમ જણાવ્યું હતું. ગુજરાત કેવું લાગ્યુ તેવા પ્રશ્નમાં તેમણે કહ્યું, ''બહોત અચ્છા લગા’’ તેઓને શું સારુ લાગ્યું તેવું પૂછતાં કહ્યું, યહાં સડકે અચ્છી હૈ, પીનેકા પાનીકી ફેસિલીટી અચ્છી લગી. લેકીન સબસે અચ્છી બાત યહ લગી કે યહાં કિસાન સાલ મે દો યા તીન ફસલ લે સકતે હૈ, જબકી હમારે યહાં એક હી ફસલ મિલ સકતી હૈ. ફૌજી આશીષકુમારે જણાવ્યું હતું કે, તેઓ છ વર્ષથી આ ફોર્સમાં છે. પ્રથમવાર અત્રે આવ્યાં છે. ગુજરાત આવ્યાં પહેલાં મધ્યપ્રદેશમાં બંદોબસ્તમાં હતા. ગુજરાતમાં આવ્યા પછી સારી અનુભૂતિ થઇ છે. પહેલા માત્ર વાતો સાંભળી હતી. મધ્યપ્રદેશ અને ગુજરાત કરતાં કયો પ્રદેશ વધારે ગમ્યો તેમ પૂછતાં તેમણે કહ્યું કે, મધ્યપ્રદેશ પણ બરાબર છે. પરંતુ ગુજરાત વધારે પસંદ આવ્યું છે.